ПРОТОКОЛ № 23
от заседанието на Комисия „Международна дейност” на ВСС, 
проведено на 21.05.2015 г.

	Днес, 21.05.2015 г., четвъртък, от 09.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: 	Соня Найденова 
ЗАМ. ПРЕДСЕДАТЕЛ:	Мария Кузманова 
                   ЧЛЕНОВЕ:	Магдалена Лазарова 
					Михаил Кожарев 
					Милка Итова

	На заседанието на присъстваха експертните сътрудници на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Кандидатури на магистрати за обявени вакантни позиции в Генерална дирекция „Правосъдие”(JUST) на Европейската комисия с краен срок за кандидатстване пред МВнР – 21.05.2015 г.

Комисия „Международна дейност”
Р Е Ш И:

1.1 ПРЕДЛАГА НА ВСС да ОДОБРИ кандидатурите на Светослав Николаев Стойнов – прокурор в РП – Варна – за позиция JUST.B.1, Борислав Василев Панчов – прокурор в РП – Пазарджик – за позиция JUST.B.1, Албена Николова Гонкова – Стефанова – следовател в специализиран отдел 01 „Стопански” в НСлС – за позиция JUST.B.1, Вилиана Стефанова Върбанова – Манолова – съдия в Административен съд – Русе – за позиция JUST.E.2 и Надежда Димитрова Митева – прокурор в ОП – Русе – за позиция JUST.B.1

1.2 ПРЕДЛАГА НА ВСС да ОДОБРИ/НЕ ОДОБРИ кандидатурите на Георги Христов Иванов – съдия в  РС – Бургас – за позиция JUST.B.1, Катерина Делчева Енчева – съдия в СГС – за позиция JUST.E.2. и Ивайло Йосифов Иванов – съдия в РС – Русе – за позиция JUST.E.2.

Предложението да се внесе в заседание на ВСС на 21.05.2015 г.

2. ОТНОСНО: Писмо от Драгомир Йорданов – директор на Националния институт на правосъдието (НИП), относно посещение във Висшия съдебен съвет на 8 магистрати от Естония, Германия, Румъния, Испания и Полша, участващи в Обменната програма на Европейската мрежа за съдебно обучение (ЕМСО).

Комисия „Международна дейност”
Р Е Ш И:

2.1 ОПРЕДЕЛЯ за участие в срещата на 25-ти май, понеделник, от 14.30 ч. до 15.30 ч. с гостуващи в НИП магистрати по Обменната програма на ЕМСО Мария Кузманова – член на ВСС и заместник-председател на комисия „Международна дейност” на ВСС.
     2.2. ВЪЗЛАГА на дирекция „Международна дейност“ да потвърди на лицето за контакт от НИП необходимостта от осигуряване на устен превод. 
	
3. ОТНОСНО: Писмо от Драгомир Йорданов – директор на Националния институт на правосъдието (НИП), относно покана за семинар „Езиково-терминологични аспекти на правото на Европейския съюз”, организиран от НИП съвместно с Генерална дирекция „Писмени преводи” на Европейската комисия.

Комисия „Международна дейност”
Р Е Ш И:

3.1 Изпраща писмото на Драгомир Йорданов – директор на Националния институт на правосъдието (НИП) ), относно покана за семинар „Езиково-терминологични аспекти на правото на Европейския съюз”, организиран от НИП съвместно с Генерална дирекция „Писмени преводи” на Европейската комисия на всички постоянни комисии на ВСС за определяне на участници (експерти в АВСС или членове на ВСС).

4. ОТНОСНО: Правила за провеждане на студентски неплатен стаж в Администрацията на Висшия съдебен съвет и Програма за провеждане на стаж на студентите от юридическите факултети в Администрацията на ВСС.

Комисия „Международна дейност”
Р Е Ш И:

4.1  Изпраща становището на дирекция „Международна дейност” на Димитър Тончев - главен секретар на ВСС.

5. ОТНОСНО: Паметна записка от посещението на експерти от Европейската комисия по линия на Механизма за сътрудничество и проверка – среща проведена в Националния институт на правосъдието на 28 април 2015 г.

Комисия „Международна дейност”
Р Е Ш И:

5.1 Приема за сведение паметна записка от посещението на експерти от Европейската комисия по линия на Механизма за сътрудничество и проверка – среща проведена в Националния институт на правосъдието на 28 април 2015 г.
5.2 Паметната записка по т.5.1  да се постави на информационното табло в сградата на ВСС за запознаване.

6. ОТНОСНО: Благодарствено писмо от президента на Европейската мрежа на съдебните съвети (ЕМСС) Джефри Вос, до всички съдии взели участие в онлайн проучването на тяхната независимост, проведено от ЕМСС.

Комисия „Международна дейност”
Р Е Ш И:

6.1 ПРИЕМА за сведение благодарственото писмо от Джефри Вос - президент на Европейската мрежа на съдебните съвети (ЕМСС), до всички съдии взели участие в онлайн проучването на тяхната независимост, проведено от ЕМСС. 
6.2 Възлага на експертите от дирекция „Международна дейност“ да изпратят благодарственото писмо до председателите на апелативните, военните, окръжните, районните, административните и специализирани съдилища, до които е било изпратено писмото-покана за участие в онлайн проучването, проведено в периода от 16 март до 3 април 2015 г. 

7. ОТНОСНО: Доклад от Галя Георгиева – член на ВСС и член на Комисия по дисциплинарните производства, относно участие в четвърта работна среща на екипа по Проект 2 на Европейската мрежа на съдебните съвети за периода 2014 г.- 2015 г. – Стандарт V: Дисциплинарни производства по отношение на съдиите, проведена на 17 април в гр. Брюксел, Белгия.

Комисия „Международна дейност”
Р Е Ш И:

7.1 Приема за сведение доклада от Галя Георгиева – член на ВСС и член на Комисия по дисциплинарните производства, относно участие в четвърта работна среща на екипа по Проект 2 на Европейската мрежа на съдебните съвети за периода 2014 г.- 2015 г. – Стандарт V: Дисциплинарни производства по отношение на съдиите, проведена на 17 април в гр. Брюксел, Белгия.

Докладът да се внесе в следващо заседание на ВСС.

След проведени разисквания комисия „Международна дейност” реши обединява т. 8 и т.9.

8. ОТНОСНО: Извлечение от протокол № 21/13.05.2015 г. на комисия „Бюджет и финанси” на ВСС, относно Проект на План – сметка за разходите във връзка с участието на чуждестранни представители в Националната конференция по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната власт”, договор № К 13-15-1/04.12.2013 г. на ОПАК, от 14 - 16 юни 2015 г. в гр. София.

9. ОТНОСНО: Молба от Милка Итова – член на Комисия „Международна дейност”, във връзка с проведено заседание на комисия „Международна дейност” на 07.05.2015 г.

Комисия „Международна дейност”
Р Е Ш И:

8.1 Преразглежда решението на комисия „Международна дейност” по т.3, от заседанието проведено на 07.05.2015 г. и НЕ ОДОБРЯВА предложението на г-жа Магдалена Лазарова – член на ВСС и ръководител на проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система” за отправяне на покана към двама представители на Върховния съвет на Магистратурата на Румъния и г-жа Петра Фортуна – ръководител – мултилатерални и туининг проекти в Албания, България, Косово и Хърватия, г-жа Кремена Ерман – консултант в Германската фондация за международно правно сътрудничество, графиня Маргарете фон Шверин – председател на Окръжния съд в Бон и г-н Улрих Хермански – началник отдел «Връзки с обществеността» в Министерството на Северен Рейн, за участие в Националната конференция за представяне на Комуникационната стратегия на съдебната власт 2014-2020 г., приета от ВСС с решение по протокол № 10/05.03.2015 г.

10. ОТНОСНО: Обсъждане на покана до лекторите от Испания, Португалия и Италия взели участие в изнесени лекции по отношение на атестирането и конкурсите на магистрати за участие в заключителна конференция по Проект „Повишаване на квалификацията на членовете на ВСС и служителите на администрацията на ВСС”.

Комисия „Международна дейност”
Р Е Ш И:

10.1 Оттегля предложението направено от Милка Итова – член на комисия „Международна дейност” на ВСС.

11. ОТНОСНО: Адрес на новия сайт на Висшия съдебен съвет представен от Комисия „Публична комуникация” на ВСС.

Комисия „Международна дейност”
Р Е Ш И:

	11.1.  Раздел „Международно сътрудничество и оценка” следва да се коригира като раздел „Механизъм за сътрудничество и оценка” 

                                               ПРЕДСЕДАТЕЛ НА
                                                          КОМИСИЯ „МЕЖДУНАРОДНА ДЕЙНОСТ”:/П/
				     	 СОНЯ НАЙДЕНОВА